**PORUKA SRETNOG KUĆNOG LJUBIMCA ČOVJEKU**

Bok. Ja sam Rex. Pseće sam vrste, a pasmina mi je Njemački ovčar.

Moji skrbnici su Mirna i Ljuboslav. Oni se jako dobro brinu o meni.

Hrane me sa hranom za pse. Spavam na tepihu pokraj kauća u dnevnoj sobi. Svaki me dan odvedu u šetnju. Ja ih jako volim.

Danas ujutro sam se ustao i dobio poslasticu pa smo onda otišli u šetnju. Imam i prijatelja koji je mačka. Moj prijatelj se zove Felix. On i ja se volimo igrati, ali me ponekad me izaziva i počne me grebati.

Budite dobri prema vašim kućnim ljubimcima i oni će biti sretni kao ja.

Kristijan Paloš, 5.a

**PORUKA CIRKUSKE ŽIVOTINJE ČOVJEKU**

Roar! Ja sam neustrašivi lav Simba i ovo je moja priča. Kada sam bio mali ljudi su me dovezli iz Afrike. Meni je to čudna riječ, ali sam čuo da ljudi govore pa sam naučio.

Otac po cijele dane spava! A ono hrkanje od kojeg ne mogu spavati, jao! Moja majka se odlično brinula o meni. Nedostaje mi maženje. Ali ono kupanje! Ma pakao! Bio sam uvijek jako mokar! Ali nakon što me mama okupa dolazi večera! Mmmmm uvijek je fino! Ovdje u cirkusu hrane me nekakvim čudnim mesom. Nije antilopa kao što mi je majka lovila. Sada živim u jednom metalnom kavezu. Ovdje mi se baš i ne sviđa. Svaki dan me uče nekakve nove trikove. Tome se ne radujem jer ako ne napravim dobro, čeka me bič! Jako boli!

Tako da je moja poruka ljudima da ne hvataju nas životinje za nekakve predstave! Vama se možda sviđa, ali nama ne!

Dario Milošević, 5.a